《题亦足堂》
宋代·王大受

旧闻有欲常难足，今日纵饱旋复饥。
蚁穴梦浓方大妄，渭城歌复正全痴。
栽梅岂必万株好，种竹何须千亩为。
想见午窗无欠剩，数杯家酿一枰棋。

作者简介：饶州乐平人，字宗可，一作仲可，号拙斋。王克明子。为叶适弟子。工诗，为人豪迈，颇自负。孝宗时，以吴琚奏为绍兴盐官。琚有调剂二宫之功，大受实与密谋。后为史弥远所忌，编置邵武。有《拙斋诗集》。